b'\n_START_ARTICLE_\nTra\xc5\xa1ijangce dzong\n_START_SECTION_\nZgodovina\n_START_PARAGRAPH_\nDzong Tra\xc5\xa1ijangtse v sedanjem izgledu je zgradil Terton Pema Lingpa v 15. stoletju, na ru\xc5\xa1evinah predhodnega Dongdi Dzonga, ki je najstarej\xc5\xa1i samostan v vzhodnem Butanu. Starej\xc5\xa1i kompleks naj bi bil zgrajen \xc5\xbee v 9. stoletju. Ta prvi dzong je zgradil Gongkar Gyalpo, sin Lhasey Tshangma. Ta prvi samostan je bil zaradi tibetanske invazije in odselitve plemena Donglum s\xc4\x8dasom opu\xc5\xa1\xc4\x8den in prepu\xc5\xa1\xc4\x8den propadu. Nova trdnjava in samostan, ki jo je zgradil Terton Pema Lingpa, je bil obnovljen leta 1975 in 2005, ko ga je ponovno posvetil njegova svetost Je Khenpo, Trulku D\xc5\xbeigme \xc4\x8coeda.\n_START_SECTION_\nZna\xc4\x8dilnosti\n_START_PARAGRAPH_\nArhitektonsko je trdnjava trinadstropni dzong, v katerem je glavni kip \xc4\x8cu\xc4\x8dizhej Lhakhang (Avalokete\xc5\xa1vara z 11 obrazi), ki je v tretjem nadstropju. Po legendi je ta kip na\xc5\xa1la stara \xc5\xbeenska (Shali Teng), ki je bivala v bli\xc5\xbeini trdnjave. Pritli\xc4\x8dje se je uporabljalo za skladi\xc5\xa1\xc4\x8de, nato za pisarne, sedaj pa v glavnem za bivalne prostore menihov. Drugo nadstropje se je za \xc4\x8dasa administracije dungkhaga (okraja) uporabljalo za pisarne, sedaj pa za bivanje menihov in u\xc4\x8diteljev. _NEWLINE_Somostan je znan tudi po svojih svetih spisih, Sungten Kanjur, ki imajo 100 izvodov, katerih prva stran je tiskana z zlatom. Dzong ima tudi Terphur (zakladni me\xc4\x8d) in Dam Lung, ki ga je podaril Terton Pema Lingpa.'